
1. Резиме

У оквиру овог завршног рада приказан је историски развој и општа подела стругова, дате су информације о алатима и приборима који се користе на CNC машинма. Приказан је процес програмирања и карактеристике управљачке јединице. У завршном раду су дати основни подаци о компанији Металац и њен историјат, подаци о CNC машини - стругу који се користи и приказан је радни предмет моделиран у програму CATIA. Овај део се израђује на стругу NL2500 Мори Сеики.

Кључне речи:

· CNC sтруг
· Обрада
· Програмирање
· Управљање
ABSTRACT

In this final paper is presented the historical development and the general division of lathes, provides information on the tools and supplies that are used on CNC machines. Shows the process of programming and performance control unit. The final paper presents basic information about the company Metalac and its history. Data on the CNC machine that is used and the process is done mechanical processing workpiece program CATIA, which is made ​​on a lathe Mori Seiki NL2500.
Key words:
· CNC lathe
· treatment
· programming
· management

2. Уводна разматрања
Предузеће „Металац“ је основано 1959. године са седиштем у Горњем Милановцу.На самом почетку кратко се бавио лимаријом и браваријом, да би већ наредне године почела примена технологија емајлирања и производње посуђа, по чему ће постати познато широм тадашње Југославије која је имала преко 20 милиона становника.

Средином шездесетих година чине се велики напори на афирмацији предузећа као сигурног произвођача емајлираног посуђа. Седамдесете су биле посвећене улагању у стратешко прилагођавање, нарочито у аутоматизацију производње. Металац постаје све конкурентнији произвођач посуђа. Почиње да извози у европске земље, што је један од одлучујућих корака и велики подстицај даљем развоју фирме.

Све до краја осамдесетих предузеће је оријентисано на производњу емајлираног посуђа. У последњој деценији 20. века, у врло тешком и несрећном времену економске кризе, ратова и санкција - руководство Металца серијом визионарских одлука прави преокрет у развоју предузећа. То су одлуке захваљујући којима следи модернизација фабрике, нови производни програм, увођење стандарда квалитета, власничка трансформација. Извозна оријентација постаје мерило свих размишљања. 

Од 1990. до 1996. године модернизована је технологија за производњу емајлираног посуђа, у чему Металац постаје један од најквалитетнијих произвођача у Европи.Дуплирани су капацитети за производњу казана грејача воде. Ушло се у производњу non-stick посуђа, инокс и емајлираних судопера и израду картонске амбалаже. Уведен је информациони систем и систем квалитета ISO 9001. Као потврда квалитета добијен је и међународни сертификат TUV-ISO 9001. Започет јепроцес власничке трансформације.
Крајем деведесетих отворена је једна од најмодернијих фабрика за производњу инокс посуђа ZnNi 18/10. Увелико ради новоотворена фабрика за производњу луксузних кутија амбалаже у офсет штампи. Металац је купио и припојио предузеће које је производило картонску амбалажу и папирну конфекцију. Отпочела је производња бакелитних и пластичних елемената за све основне програме. Отворен је ланац специјализованих продавница у свим већим градовима Србије и Црне Горе. Рејтинг Металца у земљама Европске Уније доведен је на врло висок ниво. Завршена је својинска трансформација. Металац је приватно предузеће у власништву акционара.
Деценија интезивног инвестиционог развоја, током које је инвестирано више од 25 милиона еура, крунисана је 2002. године изградњом модерног Пословног центра. Уведен је нови информациони систем –BaaN ERP. Прешло се на Impact-Bonding технологију у производњи акутермног дна инокс посуђа. Интегрисани су системи менаџмента квалитетом са стандардом за заштиту животне средине QМС/ЕМС. 
У 2003. години Металац је основао предузеће за промет робе на велико-Металац Траде д.о.о., а нешто касније на берзи купује већински пакет акција трговачког предузећа Пролетер у Горњем Милановцу. Већ средином 2004. године са Београдске берзе у породицу Металац улази и предузеће Агровојводина Металургија из Новог Сада, данас Металац Металургија а.д.

Почетком 2006. године Металац прелази на холдинг организацију у намери да у зрелој фази развоја унапреди свој функционални и предузетнички аспект и да шансу млађим кадровима. Породица је нарасла на 11 предузећа. Отворена је нова фабрика за производњу акумулационих и малолитражних бојлера Металац Бојлер. У Хрватској је основано трговачко предузеће Промо-Метал, а у Црној Гори Металац Маркет-Подгорица. Са почетком 2007. године у власништво Металца прелази и трговачко предузеће Метрот из Москве које је још 2000. основано са циљем да пласира Металчеве производе на руском тржишту.

У другој половини 2008. године започела је производња Гранматриx-а, композитног материјала на бази полимера који има широку примену у опремању ентеријера и екстеријера. У јубиларној 2009. години Металац је отворио нову фабрику бојлера. Била је то и прва година велике светске економске кризе коју је Компанија завршила са 16% мањим укупним приходом и статусом лидера у друштвено одговорном пословању, јер је доследно спроводила своје економске, социјалне и еколошке циљеве.

Почетком 2010. године у Милвокију је отворено предузеће Металац GroupUSA, са циљем да ефикасно снабдева америчко тржиште својим производима, а пре свега посуђем.
Тако је у 2010. годину Металац ушао са 13 предузећа од којих су четири производна друштва, пет трговинских друштава на домаћем тржишту и четири предузећа у иностранству. Компанија има пет производних програма и два трговинска ланца са 50 специјализованих продавница широм Србије и 37 у општини Горњи Милановац. Укупно је запослено 1.550 људи.

Друга година светске кризе је такође била тешка. Ипак, на нивоу групе Металац је у 2010. остварено 5% раста прихода и 6% већа пословна добит у односу на 2009. Отворена су нова тржишта, није било отпуштања радника, а остварени су и сви други социјални и еколошки циљеви, што Компанију и даље сврстава међу лидере друштвено одговорног пословања. Основано је још једно предузеће у иностранству – овога пута за тржиште Украјине.
Насупрот свеопштим неповољним трендовима и даљем продубљивању светске кризе, Металац је и 2011. годину завршио растом прихода од 8 % на нивоу Металац Групе и растом извоза за 10%. Остварени бруто профит биће већи од 5 милиона ЕУР, а просечно исплаћене зараде веће су за 14% од исплаћених у 2010. години.
У оквиру овог рада, у другом поглављу је проказан историски развој CNC машина.
У трећем поглављу су дате информације о CNC машини  и информације о алатима и приборима који се користе на машини.

У четвртом поглављу је описано  програмирање CNC машине у обради стругањем, карактеристичне тачке машине, преглед уводних, основних и помоћних функција, као и циклуса.
У петом поглављу су дате информације о CNC машини Мори Сеики NL2500 компаније  МЕТАЛАЦ А.Д. из Горњег Милановца.

На  крају рада дат је закључак и литература.

3. Историски развој CNC машина
Први модерни стугови су настали у Великој Британији средином 18. века. Били су израђени од метала и имали су све карактеристике модерног струга и то је условило почетак индустрализације.
Најзад настао је модерни конвенционални струг почетком 19. века (Хенрy Маудслаy). Први такви стругови стижу на пример у Немачку око 1810. Стругови су се кроз 19. век даље развијали, да би почетком 1950-их у САД настао први струг са NU-вођењем, тј. пола компјутизирани. У 1970-ој, такође у САД, настају такозвани CNC-стругови, сад комплетно компјутеризирани. То значи да радник више не ради класичне радове са стругом, него их контролише са компјутером.
Основни мотив за развој оваквих машина алатки лежао је у чињеници да је у то време настала изражена потреба за производњом све софистициранијих производа у већим серијама, уз истовремено одржив висок квалитет. Развојем NC машина постигнути су основни циљеви: повећање продуктивност, подизање нивоа квалитета и тачности делова, снижење и стабилизација производних трошкова и извођење сложених обрадних и производних задатака, као и операција које на други начин нису изводљиве. Нова машина је била увођење ~електричног~ управљања помоћу тзв. УПРАВЉАЧКЕ ЈЕДИНИЦЕ у коју се програм уносио преко бушене папирне траке. Инжењери су писали програме помоћу рачунара, пребацивали их на папирне траке уз помоћ тзв. бушача траке, а затим носили до машине и учитавали их у управљачку јединицу помоћу читача траке. Без обзира што су рачунари и нумеричка технологија донели многе бољитке у индустријској пракси, јављали су се и бројни проблеми. Међу њима су и велика оштећења бушене траке, отежано чување и складиштење, немогућност провере исправности програма пре пуштања у рад, итд. Тадашња управљачка јединица је била већа од саме машине. У односу на конвенционалне машине значајна је промена била увођење засебних истосмерних мотора за погон главног вретена и супорта.

Слика 1. Прва NC машина [2]
Компјутерски управљани стругови су најчешће примењиване алатне машине у индустрији обради метала резањем и, као такви, сврставају се у машине за основне обраде. На основу података, године 1980. од укупно произведених алатних машина са компјутерским управљањем 45% су били CNC стругови.
Основе нумеричког управљања поставио је 1947.год. Јохн Парсонс. Употребом бушене траке управљао је позицијом алата при изради лопатица хеликоптерског пропелера.Основа нумеричког управљања је, управљање машином помоћу унапред дефинисаног програма. 

Прве управљачке јединице биле су без компјутера и називале су се NC управљачке јединице ( Numerrical Control), а будући да се програм састојао од бројева и слова, па због тога и носе назив Нумеричко управљање. Данашње управљачке јединице прaвљене су на принципу коришћења микропроцесора тј. малог електричног рачунара који може програмирати и тиме остварити процес нумеричког управљања. Због тога се такве управљачке јединице зову CNC ( Computer Numerical Control )управљачке јединице.
Computer Numerical Control (CNC) је производни процес машинских делова на машини код које се помоћу компијутера задају радне операције машине.Машином се може управљати по смеру,правцу,величином и брзином померања. Програм и подпрограм који служе за израду радног предмета учитаваји се помоћу управљачке јединице машине и одатле се извршавају радне операције. У последњих пола века једна од главних покретача развоја производње јесу NC технологије. Па самим тим долази до повећања квалитета и смањења трошкова производње.

Тек за време другог светског рата су се створили услови о аутоматизацији производње, све до тада је био исплатљив ручни рад од развоја и употребе нових машина. Да бих ова идеја о аутоматизацији производње заживела било је потребно постићи одређене техничке нивое. Било је потребно постићи добар квалитет и што већу количину произведених машинских делова.Како бих дошло до решења ових проблема потребно је постићи следеће циљеве:

· Повећање производње
· Побољшање квалитета и тачности производних делова
· Стабилизовање цене производа
· Могућност израде веома копликованих делова

1952 год. је конструисана прва троосна глодалица нумерицки управљачка машина повезана са великим компијутером са вакум цевима. Тек седамдесетих година постаје широко доступно и прихваћен NC концепат.Скоро све ове машине су користиле кординирану бушену папирну траку. Даљим развојом  постављена је нова генерација машина тзв. CNC машине,највећи напредак у развоју је имала компијутерска технологија,где се за управљање машине користио компијутер и то је донело да се из употребе избаци гломазне и непоуздане папирне траке. Програм је смештен у меморији компијутера ,одакле се извршава наредба анологним путем колико је то потребно. Даљим развојем, пре свега у области компјутерске технологије, постигнут је напредак и представљена је нова генерација машина, CNC машине (Computerized Numerickal Control  компјутеризована нумерички управљана машина),где се за управљање машином алатком користи компјутер, чиме се елиминише гломазна и не поуздана папирна трака. Програм се смешта у меморију компјутера, одакле се извршава, онолико пута колико је то потребно.

4. Карактеристике CNC машинa
Под појмом CNC технологија подразумева се начин на који CNC машина ради тј. шта је све потребно да би машина у потпуности задовољавала своју улогу у производном процесу. За разумевање рада на CNC машини потребно је знати и неке њихове главне карактеристике, неопходне како би се схватио један CNC обрадни центар.

CNC систем – систем рачунарског нумеричког управљања који поседују управљачки систем базиран на software-у, а представљају системе са флексибилном логиком. То практично значи да се програм може изменити у току његове реализације, ако за то постоји потреба. Овакав режим рада алатних машина је условљен развојем микроелектронике и рачунарства, почевши од 70-их година 20. века.

CNC машине алатке – машине које се састоје из погонског, кинематског, управљачког, мерног система и носеће структуре, а које представљају усавршене конструкције конвенционалних машина алатки, јер обављају елементарне операције машинске обраде резањем, попут конвенционалних машина.

Предности CNC стругова, као и других машина са CNC управљањем, јесу:

· Аутоматско управљање геометријским и технолошким информацијама,

· краће време обраде,

· висок ниво димензионалне тачности и

· висок степен економичности примене.

На CNC струговима могу се вршити обраде:

· Стругањем,

· бушењем,

· резањем навоја и

· развртањем.

Карактеристике CNC машина:

· Могућнист обраде најсложенијих машинских делова,

· висока продуктивност,

· велика брзина рада због повећаних режима обраде,

· боље вођење, што доводи до веће прецизности,

· обимно подмазивање и хлађење алата чиме се продужује век трајања алата,

· коришћење најквалитетнијих алата са резним оштрицама од тврдих метала и керамике.
CNC обрадни центри су много бољи али и популарнији од бушилица и глодалица углавном због своје флексибилности. Њихова главна предност је у томе што имају могућност да неколико скупова различитих операција да се изврше уз само једно учвршћивање обратка у машину без мукотрпних измена и подешавања. Флексибилност је повећана аутоматским мењањем алата, минималним празним ходом, ротацијским покретима код додатних оса и низом других могућности. CNC обрадни центри могу бити опремљени са посебним програмом који контролише брзину и количину одвајања струготине, животни век резног алата, минималним празним ходом и друга унапређења у производњи. CNC машине могу бити састављене са другим слично опремљеним машинама у флексибилну обрадну целину. Таква целина може много више урадити него једна засебна машина. Скуп од 20 или 30 машина назива се Флексибилни обрадни систем. Ови системи могу одрадити стотине различитих делова у исто време, са мало људске интервенције. Такви системи врло су ретки и могу се рентабилно користити у изузетно великим индустријским погонима, међутим добро конципирана решења CNC обрадних центара са појединачном обрадом ( комади се обрађују један по један) могу производити више различитих производа са готово неограниченим бројем различитох елемената уз аутоматски приказ у положају обраде. Ограничења свакако постоје у облику димензијске ограничености величине појединих обрадака или немогућност аутоматске обраде посебно захтевних елемената производа које није могуће једноставно учврстити без, на пример, коришћења роботске руке.Идеј на решења компјутерских управљаних стругова могу бити различита у зависности од намене, димензија, броја вретена носача алата, носећих структура, као и управљачких и мерних система. У суштини су конципиране као двоосне машине са контурним компјутерским управљањем. Поседују један или два носача алата са различитом просторном диспозицијом и орјентацијом према главном вретену. Број алата у носачу алата је променљив и зависи од типа машине. 

Табела 1. Упоређивање неких карактеристика конвенционалне и CNC технологије [3]
4.1 Подела стругова

Имамо стругове веома различитих конструкција и карактеристика па по томе их делимо на више начина. Један он њих је према облику и врсти производње и разликују се следећи стругови:
· стругови за појединачну производњу

· стругови за серијску производњу

· стругови за масовну производњу
Стругови за појединачну производњу: универзални стругови, стругови са вучним вретеном

( продукциони стругови), стругови за леђно стругање итд.

Стругови за серијску производњу једна од основних карактеристика овог струга је сте то што је могуће позиционирање већег броја алата на машини и због тога долази до смањења помоћног времена уз повећање припремног времена.То су стругови са више носача алата: вишесечни струг, копирни струг, вертикални струг, револверски струг са вертикалном револверском главом и са хоризонталном револверском главом.
Стругови за масовну производњу код њих су аутоматизована сва кретања, према начину довођења припремка разликују се стругови са магацинем и припремак у виду шипке.Према томе разликујеми једновретене и вишевретене аутоматске стругове.
Према намени стругове можемо поделити на:
· универзалне и

· специјалне
Стругу за универзалну производњу има велику могућност пилагођавања већем броју операција и веома велики распон између минималног и максималног броја обртаја.

Стругови за специјалну производњу се користе кад треба да се одради већи број делова и када има више операција на предмету обраде. Тад се користе: вишесечни стругови, копирни стругови, револвер стругови са хоризонталном и вертикалном револвер главом и сл.

Према начину управљана:

· са ручним управљањем

· са аутоматским управљањем

· са нумеричким управљњем
4.2 Погон струга

Најпримитивнији стругови су на ножни погон. На осовину кога се окреће је намотана гума, а радник притиском педале окреће осовину у једном правцу. Покретањем осовине гума се затеже и када се попусти педала осовина се креће у супротном правцу тј. у нулти положај. Интересантно је да су ти стругови увек од дрвета.
Следећи начин покретања струга је био Систем централне осовине. Данас стругови имају свој погонски електромотор. Димензије стругова варирају од оних који праве делове за часовнике па до оних који праве погонске осовине за бродове.
Да би се остварио процес резања неопходна су два кретања, и то:

· Главно кретање, које при стругању, па и код NU стругова ово кретање је обртно и изводи га предмет обраде. Промена броја обртаја је комбинована, што подразумева комбинацију степенасте и континуалне промене, а у ту сврху обично се користе мотори једносмерне струје.

· Помоћно кретање, које обавља алат, и то у правцу уздужне осе струга, као и нормално на  ту осу.

4.3 Алати и прибори који се користе на машини

Стезни прибори за обраду стругањем се монтирају на прирубницу која се налази на излазном делу главног вретена или на пинолу струга.

У стезне приборе за обраду на стругу убрајају се:
· стезне главе,

· стезне чауре,

· трнови,

· шиљци и

· линете.
Стезне главе могу бити:
· ручне са слободним чељустима – чељусти се стежу свака засебно,

· ручне са самоцентрирајућим чељустима,

· самостежуће - користе силу резања за стезање,

· механизоване (пнеуматске или хидрауличне).
Код механизованих стезних глава чељусти се покрећу и стежу помоћу пнеуматске или хидрауличне енергије, добијене помоћу интегрисаних цилиндара, те се користе искључиво на CNC струговима.
Основни прибор за стезање обратка је трочељусна стезна глава. По потреби уместо ове стезне главе може се поставити и стезна глава са еластичном чауром. Стезне чауре служе за стезање цлиндричних диелова преко спољне стране. Најчешће се монтирају у стезне главе, те својим конструкцијом са уздужним расцепима извршавају “редукцију” пречника стезања.

Слика 2. Стезни прибори  [1]
Стезне главе се учвршћују на радно вретено навојем или са завртњима. Могу бити са: 

· две чељусти за стезање пљоснатих делова и цеви, 
· са три чељусти за стезање делова кружног пресека и 
· са четири чељусти за стезање квадратних профилних и тежих округлих делова. 

Радни предмет се стеже чеоном или степенастом страном стезних чељусти.Стезање се изводи ручно, пнеуматски и хидраулично.Постављање и стезање радног предмета зависи од пречника припремка, укупне дужине и дужине елемената који се обрађују. Припремак се поставља у стезну главу и стегне конзолно и са подупирачем. Пре постављања припремка, чељусти стезне главе се обришу. Између чељусти се постави припремак. Кључ се постави у стезну главу.Окретањем кључа у смеру казаљке на сату систем зупчаника се окреће, приближавајући чељусти ка центру главе, при чему долази до центрирања и истовременг стезања припремка.Чауре већег пречника могу се стезати са унутрашње стране степенастим деловима чељусти.
Шиљци се монтирају у носач пиноле (коњић) на стругу.Користе се с циљем повећања крутости обратка у току обраде. Данас се углавном користе ротирајући шиљци са измјењивим уметцима различитих углова врха.

За стезање алата користи се револвер глава (слика 3) са 8 места ( по четири места за алате за спољашњу и унутрашњу обраду).

Слика 3.Револвер глава  [1]
За преднамештање алата на машини користи се оптички уређај – микроскоп .
На стругу се могу обрађивати спољашње и унутрашње површине и то:

· цилиндричне, 

· коничне и профилне,

· резати навој,

· укопавати жљебови,

· осецати и поравнавати радни предмети.
Радни предмети обрађени на стругу приказани су на слици 4

Слика 4.Радни предмети обрађени на стругу [1]
При обради стругањем припремак је стегнут у стезној глави струга и изводи главно обртно кретање.  Алат је стегнут помоћу држача на носач алата и изводи помоћна праволинијска кретања (слика 5).

Слика 5.Кретање алата  [1]
Алат у процесу обраде стругањем зове се стругарски нож.Служи да дејством силе на обрадак уз помоћ кретања врши сечење – резање слоја материјала са предмета обраде.У зависности од врсте стругарске обраде постоје и различити стругарски ножеви.Алат је у процесу резања веома оптерећен.Зато материјал за израду алата мора имати одређене карактеристике.Алат мора имати:

· довољну тврдоћу, 
· довољну жилавост и

· отпорност на хабање и на повишеним температурама. 

Овакве карактеристике имају: 

· високолегирани алатни челици,
· тврди метали (синтероване легуре),
· керамички материјали,
· вештачки дијамант. 

Данас се све више користе алати са плочицама од тврдог метала или керамике, овакви алати задовољавају све постављене услове. На слици 6 су приказани различити стругарски ножеви са изменљивим плочицама од тврдог метала.  

Слика 6.Различити стругарски ножеви са изменљивим плочицама од тврдог метала. .[4]
Према врсти материјала од који су израђени, алати могу бити:
Алати од брзорезног челика – израђени од легираних челика: Č.6880, Č.6980,Č.9782. Користе се за израду ножева који раде на нижим температурама и брзинама обраде и за обраду материјала при ударним оптерећењима.
Алати од тврдог метала – изражени од праха карбида ТiC (за обраду жилавих материјала), WC (за обраду кртих и тврдих материјала) са везивним материјалима Cо и Ni. Углавном се користе на обрадним центрима повишене крутости и тачности, за стандардне врсте обраде.
Алатна керамика – израђују се од праха Аl2О3, са везивним средством од СiО2, B4C. Користе се за обраду тврдих челика и легура те за израду превлака на тврдим металима.
Супертврди материјали – вештачки дијамант (PCD кубни нитрид бора CBN). Користе се за специјалне обраде супер легура.
Алати за обраду стругањем се према типу обраде деле на:

· алате за спољашњу уздужну обраду,

· алате за спољашњу попречну обраду,

· алате за унутрашњу обраду,

· алате за одсецање,

· алате за усецање,

· алате за нарезивање навоја
Према врсти обраде алати за стругање се деле на:
· алате за фину обраду и

· алате за грубу обраду.
Према облику попречног пресека дршке алати за стругање се деле на:
· алате са квадратним попрелним пресеком дршке,

· алате са правугаоним попречним пресеком дршке,

· алате са кружним попречним пресеком дршке.
Алати за обраду стругањем према конструкцији могу бити:
· стругарски ножеви од брзорезног челика,

· стругарски ножеви са залемљеном плочицом од тврдог метала,

· стругарски ножеви са механички причвршћеном плочицом од ТМ.
Стругарски ножеви према смеру обраде могу бити:
· леви и

· десни.
Резни алати се постављају у револверску главу и могу бити за: 

спољашњу обраду: 

· десни, леви, неутрални, за резање навоја и за одсецање у усецање
унутрашњу обраду, 
· нож за проширивање, нож за унутрашњи навој, 

· забушивачи, завојне бургије проширивачи и урезници

Слика 7. Резни алати  [1]
Забушивачи су алати за израду средишњих гнезда као претходне операције бушења отвора или за израду средишњих гнезда за постављање пиноле на стругу приликом обраде.
А за бушење рупа и отвора користе се завојне бургије. Завојне бургије су основни алати за израду и обраду отвора који на тиелу имају завојне жљебове који служе за одвођење струготине и довођење срества за хлађење и подмазивање. Приликом обраде отвора са бургијом јављају се неповољне појаве које су узроковане неприступачношћу зоне обраде и отежаним одвођењем струготине.
Завојне бургије се могу поделити према:
· дубини отвора који се израђује:

· бургије за бушење малих дубина

· бургије за дубоко бушење ( Л/Д > 5)

· материјалу од којег се израђују:

· бургије од брзорезног челика

· бургије са плочицама од тврдог метала

· бургије са дијаманским врхом

· према начину израде:

· ваљане бургије

· глодане бургије

· брушене бургије

· специјалне бургије

· према начину стезања:

· бургије са цилиндричном дршком

· бургије са морзе конусом
4.4 Карактеристике управљачке јединице

Управљачка јединица је најважнији али и најсложенији део нумерички управљане машине, заједно са погонским и мерним системом управља процесом обраде.Осим нивоом управљања и различитим могућностима собзиром на то који су могући носиоци информација, управљачка јединица се карактеришу и :

· бројем урављивих оса,
· обликом управљања,
· софтерским функцијама.:

Кретањем се на CNC машинама управља помоћу управљачког система – управљачке јединице и електронског система за спровођење сигнала. Управњачка јединица учитава и декодира програм дела, доставља наредбе управљачким петљама за кретање по осама машине и за управљање помоћним операцијама на машини. Управљачки систем представља скуп међусобно повезаних подсистема, који изводе задатке оператера конвенционалних машина алатки. 

Управљачки систем има способност да анализира податке добијене од мерног система, доноси логичке одлуке, комуницира и покреће механичке уређаје  и складишти информације у неком од облика трајних меморија. Израду програма за CNC машину изводи програмер – технолог. Програмер мора познавати принципе функционисања машине алатке, геометрију и карактеристику материјала алата, принципе пројектовања стезних прибора и друге законитости технологије машинске обраде. Програмер – технолог исписује програм за израду дела на носачу информација. CNC код чине блокови информација. Сваки блок садржи алфанумеричке податке, неопходне за извршење захвата ( пролаза или помоћне функције) на радном комаду. Управљачка јединица учитава нови блок сваки пут када се заврши кретање алата, или одради извођење помоћне функције. Блок садржи у кодираном облику све неопходне информације за извршење захвата, попут дужине обраде, брзине резања, итд. Информације  о димензијама о облику контуре  узимају се са радионичког цртежа. Димензије се дају одвојено за сваку осу кретања. Брзина резања, корак и помоћне функције програмирају се зависно од захтеваног квалитета површине, захтеваних толеранција и на основу утицаја осталих параметара обраде и параметара захтеваних конструкцијском документацијом.CNC системи се деле према различитих критеријума.

Управљачке јединице се разликујуи према облику управљања који подржавају:

· координатно управљање,
· линијско управљање,
· контурно упављање.
Координатно управљањесе примењује при обради бушењем, тачкастом заваривању и слично, јер није битно којим путем ће алат стићи у жељену позицију. Карактеристично је за овај начин програмирања је што алат при промени позиције тачке није у захвату са материјалом.
Линијско управљање примењује се при обради стругањем или глодањем једноставних радних предемета за чију обраду је довољно кретање алата само паралелно са координатим системом.

Очигледно је да су предходна два начина управљања врло једоставна, али дa нису довољна за обраду сложених контура радног предмета. Због тога се уводи контурно управљање, као најсложенији начин управљања при којем управљачка јединица обезбеђује кретање алата у правцу више оса истовремено. Кретање које треба остварити може бити у правцу линије, круга или параболе, па говоримо и линеарној кружној или параболичној интерполацији. Данас углавном све управљачке јединице подржавају контурно управљање.

Према нивоу управљања  ови ситеми могу се поделити на:

· систем са нумеричким NC управљањем,
· систем са компјутерским CNC управљањем,
· директно управљиви CNC системи,
· системи са адаптивним управљањем,
· флексибилне технолошке ћелије,
· флексибилни обрадни системи,
· флексибилни производни ситеми.
Према методи програмирања они могу бити:

· системи са апсулутним програмирањеми
· системи са инкременталним прогамирањем.
Управљачка јединица нумерички управљане машине састоји се од низа електронских компонената које раде на дигиталном принципу.  По својој структури и функцијама врло је слична било ком другом рачунару. Задатак рачунара је да чита програм, сачува, обради и изда информације. Сличне задатке има и управљачка јединца, па се може рећи да је и ово рачунар али специјалне намене.

Слика 8. Активности управљачке јединице [3]
Контролна јединца (централни процесор) управљачке јединице је њен најважнији део, који управља радом свих осталих делова. Подаци (програм) се уносе у управљачку јединицу преко различитих уређаја за уношење програма, а исправност уноса контролише контролна јединица. Исправно унети подаци у дигиталном облику  се меморишу у меморијкој јединици која их чува за касније коришћење. 

Аритметичка јединица обрађује податке и враћа их контролној јединици да би их она проследила излазној јединици. У излалну једиицу доспевају дигиталне информације где добијају значење наредби(сигнал) који даље могу бити захтеване у дигиталном или аналогном облику. Наредбе за различита укључивања и искључивања су у дигиталном облику и са њима је релативно једноставно управљати. Када се наредба изврши, рецимо алат је замењен, сигнал се враћа у управљачку јединицу и рад се наствља. Наредбе кретања су  по својој природи аналогне па их је потребно претворити из дигиталног у аналогни облик такозваним D/A конверторима. Аналогни сигнал се упућује ка погонском систему како би се извршило кретање. Повратном спрегом, са мерног систма, добијена аналогна вредност доспева у упоређивач, где се пореди задата са оствареном вредношћу. Све док остварена вредност не постаје једнака задатој, кретање се наставља. Када је кретање завршено, сигнал ће се претворити у дигитални облик у такозваним  A/D конвертерима пре него што се врати контролној јединици на упоређивање задате са оствареном вредношћу. Процес се понавља учитавањем нових података с улазних уређаја или из меморијске јединице.Управљачка јединца се састоји из неколико основних модула
· управљачког,

· модула за геометрију,

· модула за регуалацију,
· модула за комуникацију и слично.

На новим генерацијама управљачких јединица, базираним на персоналном рачунару, поједини модули замењени су програмским рашењима, што је још више поједноставило и појефтинило прилагођавање управљчке јединце различитим машинама.Основни задатак управљачке јединице је да управља радом органа машине (путањом без обзира ко врши кретање и машинским функцијама-укључивањем). Да би могла да оствари задатак, неопходан јој је програм. Као што је већ речено раније програм може бити написан ручно или генерисан из неког САМ пакета. Без обзира на начин добијања програма, он се мора на неки начин унети у управљачку јединицу, како би га она обрадила и проследила машини. У зависности од расположиве опреме програм се може унети у управљачку јединицу на три начина.

· ручно,
· помоћу носиоца информација и
· директно са рачунара.
NCсистеми поседују управљачке јединице без уграђене меморије и представљају класичне системе са фиксном логиком. Код ових система је ограничена флексибилност и нису могуће корекције у току реализације програма. CNC системи су уствари NC системи са компјутерским управњаљем. Под DNC системима подразумевају се системи код којих је рачунар преузео информације које класични NC систем није могао да обухвати, уз могућност да рачунар директно управља групом NC машина. DNC системи имају бројне предности у односу на NC системе од којих су најбитније:
· поузданији рад при експлоатацији,
· повећање продуктивности,
· већи број обухваћених информација,
· управљање групом машина уз коришћење великих могућности процесних рачунара и тд.
Евидентна је разлика између класичних и компјутерски управљаних обрадних система, која се огледа у:
· принципима управљања,  

· нивоу аутоматизације,  

· елементима који их генеришу,  

· конструктивним карактеристикама и 

· економским ефектима. 
Оно што одликује компјутерски управљане обрадне системе јесте висок степен аутоматизације, при чему рачунар управља:  

· допремом материјала или припремка,  

· кретањем алата у току обрадног процеса,  

· аутоматском изменом алата и обратка,

· функцијама машина и уређаја,  

· токовима информација и 

· отпремом обрадака
Компјутер омогућава аутоматско одвијање свих функција у обрадним процесима, при чему се активности везане за технолошки процес морају реализовати ван обрадних система или машина у технолошкој припреми.Садржај и реализација одређених етапа технолошке припреме за програмирање CNC машина у много чему имају сличности са разрадом технолошког поступка на конвенционалним машинама. Независно од облика програмирања, СNС машина податке прихвата у кодираном облику и на основу таквих информација обавља аутоматску обраду неког елемента. Информације се односе на главна и помоћна кретања, укључивања и искључивања извршних уређаја машине, стартовање и заустављање програма, измене алата и обратка,  итд. То значи да проблеме везане за обраду предмета треба решавати пре почетка обраде.
Да би производни процес код CNC обраде функционисао потребно је пет основних елемената: 

· Дизајн 

· CAD

· CAM

· Контрола

· Обрада
Дизајн

Да би смо почели са CNC пројектовањем морамо имати план израде. Нека од важних питања на која морамо одговорити су: 

1.Којих димензија ће бити наш производ?

2.Од каквог материјала ће бити израђен?

3.Ко је купац?

4.За шта ће бити коришћен?
Уколико хоћемо на CNC машини урадити неки облик или контуру на основу фотографије или дизајнерског цртежа, онда тај цртеж морамо променити у векторску слика помоћу разних програма или на основу цртежа ( скице ) помоћу CAD апликација израдити конструкцију. Векторска слика одређена је геометријски као линија између две тачке, а темељ је CAD апликација где се код ње увећањем или смањењем слике не губи резолуција.
CAD ( Computer Aided Design or Drafting)

CAD је развијен у раним 60-им година. Људи користе CAD сваки дан за конструисање готово свих врста производа. Уопштено конструктори користе CAD за цртање производа из тих цртежа затим се израђује производ. Цртеж је слика дела или склопа која укључује димензије и облике делова потребних за израду неког производа. CAD омогућује графичко дефинисање облика независно о његовом тренутном приказу тј.погледу.
CAD системи могу се поделити у две групе:

· 2D пакети

· 3D пакети

Већина програмских пакета се креће у 3D  пакету. Користећи 3D инжењер може направити модел производа, тада се тај модел може прегледати не би ли се открили било какви недостаци, пре него производ крене у производњу. CAD се корист за инжењеринг моделе или приказ компонената производа на цртежу.Типови CAD-а које можемо користити:

a) 2D CAD

2D CAD се најчешће употребљава за цртање само по X и Y оси. Такве конструкције су састављене од линија, кругова, кривуља итд. Нема „дубине“ само је спољашња линија видљива.
b)2.5 CAD 

Сличан је 2D CAD осим што је цртеж ( конструкција) призматичан што значи да постоји „дубина“.
c)3D CAD 

3D CAD је на врху CAD софтверских пакета. Цртање се изводи по X, Y и Z равни. Конструкције су састављене од линија, кругова, кривуља итд., али могу укључивати пирамиде, коцке итд. Постоји дубина код конструисања па се направљени елемент може окретати 360 степени око оса. Конструкција производа је тачан опис онога што би добили када бих се произвео.

CAD апликације темељ су за многе данашње врло сложене апликације које се осим за конструисање могу користити и за дизајнирање. Таквим апликацијама је омогућено конструисање појединих производа директно из дизајнерског решења, али већ утврђена конструкција може бити подлога за дизајнерско решење.
CAM ( Computer Aided Machining, Computer Aided Manufacturing, Computer Aided Maneuvers)

Следећи корак у модерној производњи је коришћење CAM-а. CAM се може схватити као контрола покрета машине помоћу рачунара тј. скуп програмских наредби који се назива G-код. Тако написан програм за рад машине одређује машину где, када и како да се изврши кретање. CAM је врста самосталне апликације којом се израђује програм неопходан за рад на CNC машини. Код коришћења CAM потребно је знати:

· Тип CNC машине на којој се врши обрада,
· врста радног алата,
· димензије обрадка,
· могућност обраде материјала (нпр. брзину обраде).
Да би направили програм за контролисање кретања CNC машине потребно је унети наведене податке. Производња са CAM системом код CNC  машина се користи да би се поједноставио сам процес производње и да би се производном систему повећала ефикасност. CAMсистем би требао бити конципиран тако да CNC програмер може само на CAD цртежу одредити машинске операције,а CAM апликација након тога прави програм за CNC машину. Тако урађен програм ипак не садржи све параметре обраде већ само основне приказе путање алата, док су важни параметри обраде преддефинисани у PLC управљачким склоповима. Са тим је производња или управљањемашинам олакшано, али је притом створена специјализација CNC мсшина због разлике између параметара обраде различитих материјала.
Постоји много различитих типова CAM програма. Најчешће се према типу CNCмашине одабираCAM  програм. Најчешћи CAM програми су:
· 2D CAM

· 2.5D CAM

· 3D CAM

· 4 Osni CAM

· 5 Osni CAM
КориштењеCAM  програма најчешће се спроводе тачно одређеним редоследом операција:

· Дефинисати материјал (уколико софтвер омогућује),
· дефинисати величину материјала (обратка),
· дефинисати координате или путање обраде,
· дефинисати алат,
· дефинисати брзину и дубину обраде,
· симулирати обраду.
Након што су спроведени сви исписани кораци следи учитавање програма у CNC машину.Да би се повећала ефикасност машинског програмирања и избегли неки недостаци, истражене су могућности повезивања CAD система са CNC програмирањем. Најновији CNC управљачки системи машина алатки омогућавају графичку симулацију радних операција директно на машину. До графичког представљања предмета обраде долази се компоновањем основних геометријских елемената којима располаже програмски систем. Димензионисање се обавља путем тастатуре. Технолошки подаци и подаци квалитета обраде површине уносе се у алфанумеричком дијалогу. Повезивање CNC програма са CAD системима може се обавити на следећа два начина. Први начин је за случај примене рачунара у пројектовању производа који је претходио примени рачунара у пројектовању технологије за CNC машине алатке. Други модул повезивања CAD система са CNC програмирањем пружа могућност описивања предмета обраде у облику CNC управљачких информација формата:

· Геометријски оријентисаног програмског језика,

· CLDATA,
· CNC управљачких наредби.

Данас се већ увелико програмирају обрадни процеси на овај начин. Уградњом постпроцесора у CAD систем створена је могућност директног добијањаCNC управљачких кодова за машину алатку из CAD система. CAD систем пружа могућност графичке провере путање алата и провере на колизију.

Најнепожељнији начин уношења програма је ручно уношење помоћу тастатуре управљачке јединице.Програм написан на програмском листу уноси се карактер по карактер у меморију управљачке јединице. Када је програм кратак овај начин уношења се може прихватити, када је програм дугачак, ручно уношење програма изискује више времена, што може да проузрокује знатан губитак времена. Без обзира на овај велики недостатак, све управљачке јединице имају алфа нумеричку тастатуру помоћу које се, поред осталог може унети краћи програм.

Бољи начин уношења програма је учитавање програма са носиоца информација. У зависности од тога којим уређајем за читање програма располаже управљачка јединица, програм се може учитати са бушене траке, помоћу оптичког читача или са магнетне траке помоћу одређеног читача. Уношење програма помоћу носиоца информација такође има низ недостака. Први недостатак је неопходност поседовања  уређаја за израду носиоца информација. Други недостатак је непоуздано чување података на магнетном медију, поготово у радионичким условима. Бушена трака такође има своје недостатке, а то је пре свега њена недовољна трајност, немогућност исправке програма и ограничена дужина програма због ограничене дужине траке.
Свакако најбољи начин (најбржи и најпоузданији) уношења програма у управљачку јединицу директно преношењем програма са рачунара са ког је програм рађен, било да је у питању  DNC начин рада, било само трансфером програма преко RS 232 индустијког стандарда за комуникације. Елиминацијом посредника (носиоца информациа) елиминисани су и сви потенцијални проблеми и недостаци. По учитавању програма у управљачку јединицу, започиње се унтрашња обрада података, чије ће резултат бити реализовање пројектног процеса обраде.
5. ПРОГРАМИРАЊЕ CNC МАШИНА У ОБРАДИ СТРУГАЊЕМ

Програмирање обрадних процеса на компјутерски управљаним алатним машинама подразумева низ активности на систематизацији обрадних информација, на њиховом исписивању одређеном редоследом и кодом уз поштовање правила програмског језика, на преношењу информација на одговарајући носач и на њиховом потхрањивању у меморију управљачког система. Независно од начина програмирања, CNC машина прихвата податке у кодираном облику и на тај начин реализује аутоматску обраду неког дела. Информације обухватају инструкције о потребним кретањима, укључивањима извршних делова машине, почетку и заустављању програма, аутоматској измени алата и обратка итд. У меморији управљачког система све неопходне информације се систематизују и уносе у кодираном облику. Овако потхрањене информације управљачки систем, саопштава према степену приоритета, извршним деловима машине, управљајући тако процесом обраде. Програмирање је врло комплексан посао и њиме се могу бавити обучени стручњаци – програмери. То су обично инжењери који, поред познавања програмских језика, морају поседовати знања из области технологије обраде, затим о карактеристикама  CNC машина основама оптимизације обрадних процеса и слично.Основни извори информација при програмирању су: 
· Технолошки цртеж обратка, 

· технолошки поступак операцијских захвата,

· скуп технолошких информација о: CNC машинама, алатима и параметрима обраде.
За извођење сваког захтева на CNC машини потребно је дефинисати програм који садржи одређене информације о димензијама (координатама) радног предмета и о технологији (броју обртаја, брзини помоћног кретања, алатима). Подаци за дефинисање појединих информација у програму црпе се из одговарајућих извора. Тако се:
· геометријске информације дефинишу на осову података које се налазе на радионичком цртежу,

· технолошке информације дефинишу на основу података који се налазе у разним технолошким приручницима, упуствима за експлоатацију CNC машина. 

Коднумеричког управљања машина или NC – система, све информације за обраду радног предмета добијају се у виду бројних и словних и других симбола. За сваки тип машине алатке, стандардом су прописани положај, оријентација и ознака оса правоуглог кординатног система.

Процес израде делова на CNC машини састоји се од следећих активности:

· разрада технологије и утврђивање редоследа захвата, алата и режима обраде,

· припрема алата,

· програмирање,

· припрема машине ,

· израда првог комада у серији,

· серијска производња.

Слика 9. Шематски приказ програмирања [5]
У општем случају, CNC програмирање подразумева одређивање путање алата, режиме резања и превођење плана обраде у списак инструкција разумљивих управљачкој јединици машине. Путања алата је скуп линија и тачака дуж којих се алат креће и у којима се посебно позиционира, али се  извршава нека функција машине, од свог базног полозаја у радном простору машине, па током активне обраде дела, све до поновног враћања у базни положај. Алат се дуж активног (обрадног) дела путање најчешће креће у више пролаза. Пролаз представља један циклус кретања алата по путањи. По завршетку једног пролаза алат се помера бочно у односу на путању, ка радном комаду, за величину додатка  за обраду и изводи наредни пролаз. Тај поступак се понавља у оном броју пролаза који обезбеђује уклањање материјала са припремка предвиђеног текућим захватом или операцијом. Путања, поред линије, може и да садржи и скуп карактеристичних тачака у којима се врши промена смера кретања, промена режима обраде, укључивање и искључивање средстава за хлађење и подмазивање, измена алата и сл. Сваки захват и операција имају свој скуп путања. Одређивање путање алата значи одређивање потпуног скупа путања и броја пролаза потребних за извођење обраде над радним комадом. Програм представња скуп инструкција у обрадном систему, урађених по редоследу операција и захвата, за извршење процеса обраде. Састављање програма назива се програмирање. Већина набројаних активности постоји и код класичних алатних машина, али оно што је посебно за CNC машине јесте ПРОГРАМИРАЊЕ.Програмирање је поступак писања програма према унапред дефинисаној технологији, а може се урадити ручно или помоћу рачунара. Оно представља само један од сегмената обраде везаних за NC– алатне машине, али је врло значајно јер од њега зависе карактеристике предмета обраде, као што су квалитет обраде, тачност, производност, итд.Задатак програмера је да опише геометрију радног предмета, дефинише алат, брзину главног и помоћног кретања, а затим кретање по описаној геометрији. Програм је сачињен од реченица – блокова. Једна реченица садржи све податке неопходне за спровођење једног радног захвата. Програмске реченице могу бити програмиране са променљивим бројем знакова. Свака реченица се састоји од више речи, а свака реч има одређено значење. Програмска реч је основни носилац информација. У програмирању су тачно дефинисани облик писања, дужина и садржај. Програмска реч представља комбинацију слова, знакова и цифара.

                                Бројна вредност

                    Предзнак

                Адреса
Разликују се три врсте програмирања:

·  Ручно програмирање,без помоћи рачунара,
·  полуаутоматско програмирање,када за израду програма користимо рачунар и специјализоване програме,
·  аутоматско програмирање.
5.1 Ручно програмирање

Обично се примењује у првој фази коришћења NC – алатних машина и када је геометрија предмета обраде релативно једноставнија, величина серије релативно велика, нешто стабилнији програм производње.Оно обухвата следеће активности:

· Дефинисање захтева и операција,

· превођење геометријских информација са цртежа на програмски лист,

· уређење информација у програмском листу у одговарајуће блокове,
· кодирање,

· преношење програма.
У случају ручног улаза података, програм ручно преко тастатуре уноси програм директно у меморију управљачке јединице.

Слика 10. Поступак ручног програмирања [3]
Недостатци ручног програмирања огледају се у:
· дужини времена потребног за израду програма, нарочито предмета сложеније конфигурације,
· квалитету и резултату који углавном зависи од програмера,
· тешком спровођењу исправке програма,
· веома тешком спровођењу измене програма у случају измене радионичког цртежа.

Имајући у виду недостатке ручног програмирања, али и развој рачунарске опреме, јавила се потреба за аутоматизацијом и овог поступка. Применом рачунара и одговарајућег софтвера програмер се ослобађа рутинских  операција.

До данас је развијено више од сто проблемски орјентисаних језика, али ради њиховог смањења и стендардизације ISO комитет је препоручио само четири: APT (USA), EXAPT (NEMACKA), NEL-NC (VELIKA BRITANIJA) i IFAPT (FRANCUSKA).
5.2 Полуаутоматско програмирање

Програмирање помоћу рачунара, где се аутоматски обрађују само геометријске информације, назива се полуаутоматско или полумашинско програмирање.

Задатак програмера је да опише геометрију радног предмета, дефинише алат, брзину главног и помоћног кретања, а затим кретање по описаној геометрији.

У односу на ручно порграмирање, програмер је овде ослобођен прорачунавања  карактеристичних тачака, што му знатно олакшава рад. Међутим програмер је и даље оптерећен тумачењем радионичког цртежа и његовим превођењем у складу  са синтаксом.
Остварује се применом рачунара који растерећује програмера од једног броја рутинских операција. Рачунар обично врши прерачунавање координата из једног координатног система у други, одређује путању једне карактеристичне тачке алата, врши обраду дела геометријских информација, итд.
5.3 Аутоматско програмирање

Развој HARDWARE-аи SOFTWARE-а и то пре свега у области компјутерске графике, на рачунарима омогућио је даљи развој аутоматског прогамирања. Од осамдесетих година прошлог века па до данас у ту сврху користе се CAD-CAM системи.Битна предност оваквог система огледа се у краћем времену потребном за израду програма и смањењу  могућности грешке при дефинисању  геомтрије. Ово је резултат чињенице да програмер више не дефинише геометрију радног комада већ је преузима у електронском облику од конструктора.До данас у свету постоји велики број таквих система IDEAS, Pro/ENGINEER, CATIA, UGS NX итд.
Активности CAD-CAM програмирања:
· дефинисање дводимензионалног или моделирање тродимензионалног радног предмета помоћу CAD система или преузимање готовог модела са другог рачунара у DXF,IGES, STEP, CAT или неком другом формату,
· преузимање математичког модела радног предмета из CAD у CAM систем,
· дефинисање путање алата,
· избор и дефинисање параметара алата и избор режима обраде,
· избор методе резања,
· симулација и кретање алата, ради провере коришћењем програма за визуелизацију,
· исправка, брисање појединих секвенци,
· постпроцесирање,
· пренос програма у управљачку јединицу машине,
· провера програма на машини и исправка уколико је то неопходно,
· израда и провера првог комада.

Недостатци:
· виосока цена CAD-СAM система,
· велика дужина програма добијених  при обради сложених површина,
· главно време израде .
При аутоматском програмирању програмер се у највећој могућој мери ослобађа рутинских активности. Он треба да дефинише димензије полуфабриката и предмета обраде, као и основне податке о алату, материјалу и врсти обраде. Предности аутоматског програмирања су:

· Користе се релативно једноставни програмски језици,

· синтакса програмских језика је блиска човеку,

· програм је прегледнији и знатно краћи, 

· обично је мањи број грешака у програму,

· постоји могућност брже измене програма,

· исти програмски језик применљив је за већи број NC – алатних машина,
· управљањем машином.

Разрађени програм уноси се у програмски лист.
Предности оваквог начина програмирања:

· велика уштеда у времену при програмском описивању обратка (нема прорачунавања карактеристичних тачки - путање алата),

· језик који се користи је једноставан, симболички састављен од појмова и термина блиских технологији обраде, па се при учењу брзо савладавају,

· на минимум се смањују могуће грешке. Може се рећи да је однос 1:100 када су у питању грешке настале при аутоматском и ручном програмирању,

· могућа је симулација кретања алата, а самим тим кориговање рада машине.
Програмирање подразумева израду следеће документације:
· Формирања плана обраде (плана операција и захвата),
· израде плана стезања,
· израде плана алата,
· прорачуна режима резања,
· пројектовања путање алата,
· писање програма
5.4 Формирање плана обраде

План операција и захвата (план обраде) започиње детаљном анализом радионичког цртежа, при чему се на основу захтева за обраду утврђује у колико се стезања мора извршити обрада радног комада. На основу плана операција израђује се план стезања, а затим се приступа изради плана алата и плана резања за сваку операцију. 

План алата за радни предмет садржи попис свих коришћених алата за обраду према редоследу коришћења, потребне мере, стандардне режиме и корекције. 

Писање програма или краће ПРОГРАМ  је задњи и најважнији документ у којем се уносе наредбе  за управљање  машине.Пре пуштања програма у рад на машини се врши  верификација пројектоване путање алата, исцртавањем на плотеру или приказивањем на екрану рачунара, у циљу индентификације и отклањање евентуалних грешака и пропуста. У интегрисаном CAD/CAM окружењу симулација кретања алата, генерисање, верификација и пост-процесирање програма изводе се у оквиру истог CNCмодула. Богата визуелизација пружа додатне погодности, као што су, приказивање целог обрадног система, укључујући машину, стезни прибор, припремак, алате и др., анализу приступачности локација за обраду, идентификацију колизије елемената обрадног система

План обраде обухвата:
· Списак радног места (машине),

· списак операција,

· списак захвата,

· бројева обртаја,

· вредност помака,

· измену алата,

· анализу могућности примене и карактеристике средства за хлађење и подмазивање и сл.

Сви ови подаци уносе се у план операција и захвата оним редоследом, који следи ток обраде на машини, чиме се олакшава исписивање програмског листа.
5.5 Израда плана стезања

При писању управљачког програма за машину програмер – технолог посматра кретање алата у координатном систему обратка. Зато при изради плана стезања треба посветити посебну пажњу:

· Постављању координатног система обратка,

· Избору карактеристичних тачака,

· Уносу свих потребних кота,

· Приказу ослоних површина прибора и уређаја за стезање и сл.

5.6 Избор припремка

Припремак за обраду на CNC алатним машинама бира се по истим критеријумима као и за конвенционалне машине. С обзиром на високу тачност обраде на CNC машинама постоји могућност знатног смањења додатка за обраду, као и могућност захтевања претходне обраде припремка на конвенционалним машинама.

За разраду обрадног процеса CNC машина алатки користе се:
· Радионички цртежи,

· цртежи припремка,

· карте машина и упутства за коришћење управљачког система,

· каталози специјалног и стандардног резног, стезног и мерног прибора,

· нормативи режима резања,

· нормативи времена,

· стандарди и сл.
Технолог програмер мора да познаје:
· Специфичност конструкције радног комада,

· специфичности различитих технолошких поступака,

· специфичности и могућности обраде на CNC машинама алаткама,

· Специфичности обраде сличних делова на конвенционалним машинам и сл.
Управљање у ширем смислу речи је процес задавања управљачке функције објекту управљања, којом управљачки систем врши функцију трансформације жељене вредности улаза у излаз, а да притом може, или не мора да оствари повратну везу информација о дејству поремећаја на објекат управљања и сам процес. Код конвенцијалних обрадних система у процесу управљања човек има водећу улогу. Код рачунаром управљаних обрадних система управљање се реализује посредством и под контролом управљачке јединице – управљачког система, који се састоји од рачунара и електронског подсистема, чији је основни циљ спровођење сигнала до погонског система, али обезбеђивање повратног сигнала од мерног система до управљачке јединице. Начин саопштавања информација обрадном систему директно опредељује начин управљања. На начин управљања утиче сложеност кинематске структуре обрадног система и остале карактеристике производног процеса. Број управљаних оса представља потребан број независних али синхронизованих померања (помоћног кретања) радних органа машине. Према броју управљивих оса, обрада машинских делова се своди на:

2D –дводимензионална обрада, синхронизовано померање два помоћна кретања

Слика 11. 2D –дводимензионална обрада [5]
· 2 1/2D -тродимензионална обрада, постоје три независна померања, али синхронизовано - истовремено померање је могуће само за два помоћна кретања.

Слика 12. 2 1/2D-тродимензионална обрада [5]
· 3D–тродимензионална обрада, синхронизовано померање три помоћна кретања

Слика 13. 3D–тродимензионална обрада [5]
5.7 Израда плана алата

За обраду на CNC струговима користе се стандардни алати са механички причвршћеним плочицама од тврдог метала, резне керамике, веома тврдих алатних материјала. Алати за спољашњу грубу обраду стругањем се бирају у зависности од снаге машиЗа спољашњу обраду стругањем, највећег броја радних комада, користе се:

· Ножеви за попречну обраду са плочицом од тврдог метала у облику троугла, четвороугла и других облика,

· ножеви за спољашњу уздужну обраду са плочицом од тврдог метала, која може бити облика троугла, четвороугла, круга и других облика,
· фазонски ножеви са плочицом од тврдог метала,
· ножеви за спољашње усецање,
· ножеви за навој са специјалном плочицом од тврдог метала, која одговара профилу навоја и сл.

Алати за унутрашњу обраду стругањем су углавном условњени обликом радног комада. У ове алате спадају:

· Завојне бургије,
· ножеви за грубо и завршно проширивање отвора,
· ножеви за унутрашње усецање,
· ножеви за урезивање навоја и сл.

НаNC и  CNC машинама алаткама алати се смештају у:
· Брзо изменњиве носаче алата (мора се имати онолико носача алата, колико је потребно алата за обраду. У сваки носач се поставља одговарајући алат и унапред се врши његово подешавање - корекција),
· револвер глава (резни алати се не измењују, већ се само индексирају – заокрећу, да би се довели у радну позицију. Алати за стругање сепостављају радијално у односу на револверску главу, а алати за бушење и проширивање су управни на њу),
· карусел магацине алата,
· добашасте магацине алате,
· тракасте магацине алате и сл.

Магацини алата обрадних система са NC и  CNC управљањем опремљени су „систем алатима“, који омогућавају аутоматску измену алата. „Систем алати“ се састоје из основне чауре, редуцир чауре, наставака, држача алата и стандардног алата. Основне чауре се аутоматски постављају у конус радног вретена машине или у магацин алата, и као носећи део прихватају остале делове алата и сам алат.

 „Систем алати“ обезбеђују:
· Оптималан број елемената, 
· ефикасан начин кодирања,
· Брзу и лаку измену алата.
5.8 Реферетне тачке CNC струга

Слика 14. Карактеристичне тачке на радном предмету [1]

Слика 15. Карактеристичне тачке на алату [1]

Слика 16. Карактеристичне тачке [1]

Нула машине (Machine zero point) Позиција ове тачке се не може мењати. Одређена је одстране произвођача NC машине. Она је исходиште координатног система.

Нула радног предмета (Workpiece zero point) Тачка везана за обрадак. Слободно се мења према потребама конструкције или израде.

Референтна тачка алата (Tool mount reference point) -Почетна тачка од које се мере сви алати. Лежи у оси држача алата. Одређена је од стране произвођача и не може се мењати.

Референтна тачка (Reference point) -Тачка у радном подручју машине, одређена је крајњим прекидачима. Позиција се пријављује контролном уређају када се клизачи приближе тачки.

Постављена нулта тачка (Settable point) -Одабрана тачка на стезном прибору у односу на коју се одређује нулта тачка обратка.

Тачка врха алата.

5.9 Кординатни систем
Код CNC машина корсти се двоосни кординатни систем, тј. у оси обратка налази се оса Z, а управно на осу обратка оса X. Позитивна оса X може бити постављена у једном или
другом смеру што зависи од положаја алата, односно револверске главе у односу на израдак (видети слику 1.10. ). Координате са негативним предзнаком (-x, -y ) означују кретање алата према радном предмету, а позитивни предзнак значи одмицање алата од радног предмета. Код CNC глодалица координатни систем је троосни X,Y,Z (видети слику 1.12.) Напомена:Треба запамтити да се алат (супорт) увек помера у предмет или у смеру предмета ако је координата негативна. Разлог зашто је то тако лежи у чињеници да ако се при програмирању заборави негативан предзнак, неће доћи до судара алата и предмета, него ће се алат одмакнути од предмета.

Слика 17. Осе кординатног система [1]
5.10 Помак нулте тачке


Машинска нулта тацка (М) код стругла лежи у оси ротације без стезне главе.Како ова тачка није погодна као почетна тачка рада, координатни систем је
могуће променити и поставити га на другу повољнију тачку у радном простору NC
машине.
Када се одреди нпр. нови координатни систем W на челу обратка позивом наредбе
G54 управљачка јединица ће аутоматски унети вредности координата тачке W, па ће се
нулта тачка променити из позиције М (нулта тачка машине) у W (нулту тачку обратка).

Слика 18. Постављње нулте тачке обратка [1]
У пракси се обично код струга први помак врши функцијом G54(G55-G57) на чело
американера (А) а затим другим функцијама G58-G59 или функцијом TRANS (ATRANS)
на чело обрађене површине обратка. Тиме се лако одређује положај тачке W мерењем
дужине обратка. Код глодалица помак нулте тачке врши се директно помоћу G54 на
израдак или чешће помоћу две функције. Први помак је на чело непомичне чељусти стеге (тачка А) а други помак је на израдак (G58… или TRANS…)
5.11 Синтакса програма

Свака програмска реч остаје да важи толико дуго док је не заменимо новом.

· Свака програмска реченица мора бити у свом реду.
· После изабране главне функције следе, по потреби, речи допунских параметара управљања, једна иза друге, увек одвојене најмање једним празним местом.

· Дозвољено је писање коментара који се одвајају знаком ; (тачка-зарез).
5.12 Врсте речи – адресе

У сваком програму се помоћу адреса дефинишу информације о померањима, технолошке информације и помоћне функције. Адресе које препознаје управљачка јединица су следеће:

· AP- поларни угао,
· AR - угао кружног лука,
· CR -  радијус круга,
· D- селектовање компензације алата,
· F- брзина помоћног кретања, мм/мин или мм/о,
· G- главне функције,
· I- подаци потребни при кружној интерполациј,
· I1- подаци потребни при кружној интерполациј,
· K- подаци потребни при кружној интерполациј,
· K1 - подаци потребни при кружној интерполациј,
· L- позив потпрограма,
· M- помоћне функције,
· N- број блока,
· P- број понављања потпрограма,
· RP- поларни радијус,
· S- број обртаја, о/мин,
· T- број алата,
· X, Z – величине кретања,
· / - прескочи блок,
Програм сачињавају реченице – блокови, а реченице представљају скуп речи. Формат блока, односно реченице може бити дефинисан на бази фиксне и променњиве дужине речи. Ако се врши кретање у правцу Z осе, тада је X координата константна и мора се писати у свим блоковима са одговарајућим предзнаком. На пример, ако један блок садржи 56 карактера, и сваки следећи блок мора да садржи 56 карактера. У блоковима се променљивом дужином речи варијабилна дужина блока зависи од броја карактера у њему. 
5.13 Структура програма

Програм се састоји од:

· Броја програма,
· уводних функција,
· програмских целина,
· завршетка програма.
5.14 Број програма

Главни програм може имати број нпр. %100. Сврха је да се идентични програми, који се често користе, могу запамтити као подрутине (потпрограми). Као такви могу бити позивани и извршавани колико је топотребно. Овим се поједностављује програмирање.Gфункције по својој намени могу бити: 

· Функције за дефинисање димензија програмирања,

· функцијеза успостављање веза између координатног система машине и предмета обраде,
· функције за дефинисање начина кретања,
· функције за дефинисање мода помака и 
· остале функције.
5.15 Уводне функције

То су наредбе које важе за све време извршавања програма. Најчешће су то наредбе: 

G70 мерни систем у инчима или G71 мерни систем у милиметрима,

G90 апсолутни мерни систем или G91 инкрементални мерни систем,

G54 – G57 одређивање нулте тачке.

Системски је одређено (подразумева се) да су постављене наредбеG90 и G71.
5.16 Програмске целине

Програмским целинама сматрају се наредбе појединих делова програма које су потребне да се са неким алатом обради предвиђени део обратка.

5.17 Крај програма

Наредба М30 означава завршетак главног програма.

5.18 Преглед основних G функција

G0-Позиционирање брзим ходом,
G1-Радни ход – линеарна интерполација,
G2- Радни ход – кружна интерполација супротно од смера казаљке,
G3-Радни ход – кружна интерполација у смеру казаљке,
CIP-Радни ход – кружна интерполација кроз три тачке,
G4 - Задржавање алата,

G17 - Избор радне равни XY,
G18- Избор радне равни XZ,
G19- Избор радне равни YZ,

G25 – Позив потпрограма,

G33 – Резање навоја,
G53-Искључење постављене нулте тачке обратка за један блок,
G54-G57-Постављене нулте тачке обратка,
G70- Програмирање у инчима,
G71- Програмирање у милиметрима,

G78 – Циклус обраде навоја,

G81 – Циклус бушења,

G82 – Циклус бушења са временом задржавања алата,

G83 – Циклус бушења дубоких рупа,

G84 – Циклус уздужне обраде,
G90-Програмирање у апсолутним вредностима,
G91- Програмирање у инкременталним вредностима,
G94- Корак у мм/мин ( обично код глодања),
G95 Корак мм/о (обично код стругања),
G96- Константна брзина резања укључена,
G97 -Константна брзина резања искључена,
G110- Положај пола у односу на последње програмиран положај алата,
G111- Положај пола у односу на нулу радног предмета,
G112 - Положај пола у односу на последње важећи пол.
Поред главних (G ) функција, које дефинишу услове кретања, постоји и група помоћних функција (М), које искључиво служе за давање инструкција алатној машини. Помоћне функције се деле на: 

· Функције заустављања и функције краја програма или потпрограма,

· функције укључивања и искључивања, 
· функцију за измену и корекцију алата,

· функције излаза укључивања и

· остале функције.

5.19 Преглед основних М функција

М0- Програмско заустављање,
М1 - Опционално заустављање,
М2- Крај главног програма,
М3 - Укључивање главног вретена у смеру казаљке,
М4- Укључивање главног вретена супротно од смера казаљке ,
М5- Искључивање главног вретена,

М6 – Измена и корекција алата,

М7 – Укључивање расхладног средства слабијег интензитета,
М8 – Интензивно хлађење,

М9 – Искључивање хлађења,
М17- Крај потпрограма,

М20 – Одмицање шиљка,
М21 – Примицање шиљка,
М25 – Отварање стезног прибора,
М26 – Затварање стезног прибора,
М30- Крај програма,

М71 – Укључивање дуваљке,
М72 – Искључивање дуваљке.

5.20 Преглед циклуса (Cycle)

Циклуси су програмске целине које се могу често понављати. Циклуси могу бити стандардни и кориснички, а кориснички се могу израдити у зависности од потребе посла. Употребом циклуса скраћује се време програмирања. Стандардни циклуси су следећи:

Cycle 93– Grooving cycle – циклус за израду жлебова,
Cycle 94–Undercut cycle – циклусза израду удубљења у складу са DIN 509, облика Е и F пречника већег од 3мм,
Cycle 95–Stock removal cycle – циклус за скидање материјала у више пролаза,
Cycle 96–Thread undercut cycle – циклусза израду удубљења у скаду са DIN 76, облика A, B, C  и D за израду метричког навоја од М3 до М68,
Cycle 97–External thread – циклус резања навоја,
Cycle 98–Chaining of threads – циклусрезања низа навоја,

Cycle 81 - Drilling ,Centering–циклус за бушење рупа,

Cycle 82–Drillling, Counterboring– циклус за бушење рупа са временом чекања на дну рупе,

Cycle 83 –Deep hole drilling – циклус за дубоко бушење рупа,

Cycle 83 E–циклус за бушење рупаEMCO,
Cycle 84 E–циклус за урезивање навоја,

Cycle 85– Cycle 89 –циклуси разбушивања.

5.21 Потпрограм

Потпрограми су делови главног програма који се морају више пута поновити. Уколикоимамо на предмету обраде више једнаких операцијапотпрограмом сеиспрограмира једна операција и по потреби се позове више пута углавном програму. На тајначин убрзава се програмирање јер се потпрограм пише само једном а можемо га применитипо вољи више пута не само на једном предмету обраде већ и на другим деловима.Потпрограми се пишу у посебним блоковима (Programs / Subprograms) и имају своја имена, по којима се позива, а такође и број извршења потпрограма ( P ). Пишу се инкрементално а, завршавају са функцијом М17.

Слика 19. Позивање потпрограма [5]

У 150-тој наредби на позицији X10, Y10 позван је потпрограм  PERO који ће се извршити 5 пута (P5). Користећи наредбу P сваки потпрограм се може извршити више пута (максимално 99 пута). 
5.22 Провера програма

Пре почетка израде радног предмета програм се може проверити на два начина:
· SIMULATION симулацијом (исцртава се пут врха алата)
· 3D-View тродимензионална визуализација процеса обраде 

6. CNC СТРУГА МОРИ СЕИКИ NL 2500
6.1 Техничке карактеристике

Компаније Мори Сеики већ 35 година се бави производњом CNC стругова, за то време су произвели око 100 модела. Сваки нови модел био је побољшан од претходног. Тако је компанија Мори Сеики била у стању да произведе нову генерацију CNC стругова, стругови који покрећу свет. Прегледом свих функција, суочавање проблема топлотне енергије и тежњи да се задовоље многи захтеви купаца. Уложени су велики напори и дошло је до производње нове линије, NL серије. Машином нове серије постигнути су циљеви високе крутости, тачности и поузданости.

На (слици 20) је приказана нумеричкa управљачка машина компаније Метаалац из Горњег Милановца. Познато нам је да се ова копаније бави израдом посуђа, па самим тим на овој машини се у већини сличајева израђују алати који се користе на пресам. 

Слика 20. CNC струг [6]

Габаритне вредности масине су:

· висина 2232мм

· ширина 2143мм

· дужина 4399мм

· тежина 7200кг
Главно обртно кретање које врши стезна глава са обратком стегнутим у њој и два помоћна кретања која врши алат постављен у револверској глави. DDS мотор користи се за ротацију алата вретена доносећи велику брзино од 6000 о/мин која се постизе за 23 sec. и постиже се висока ефикасност обраде.
Код струга постоје два вретена:
· главно вретено са тро чељусном главом пречника од 250мм

· помоћно вретено са тро чељусном главом пречника од 160мм
Основни параметри кретања алата струга су:
· Инкремент померања по осама је 0.001мм. 
· Максимално кретање по X оси 795мм

· Максимално кретање по Z оси 1345мм

. 
Револвер глава (слика 21)  поседује дванест носача алата који се стежу помоћу чаура.Шест за спољашњу обраду и шест за унутрашњу обраду. На револвер главу се може монтирати носац алата са алатом за операцију глодања, са којим се могу рад неке једноставније обраде као на пример израда ланчаника и сл.
[image: image29.jpg]



Слика 21. Револвер глава [6]
На стругу се користи тро чељусна глава (слика 22) помоћу које се може стегнути радни предмет пречника до 420мм (16,5in) и дужине до 2123мм (83,5in). Максимална брзина обртања износи 4000 о/мин. Главно вретено се хлади помоћу уља са веома прецизном регулацијом темпаратуре.

Слика 22. Стезна глава са радним предметом [6]
На стругу NL серије се налази дигитални коњић који има велику крутост и покреће се помоћу серво мотора. Ово је драстично смањило време подешавања коњића. Брзином којом се помера коњић омогућено је скраћење радног времена за више од 20%. Коњић са серво мотором има изузетно велику функцијоналност, може се користити за одређене врсте обраде (нпр. бушење) чеоних површина.
На машини се налазе аутоматска врата не само кад ради оператер него и кад се користи робот. Нови дизајн укључује и вертикална врата и прозор ближи оператеру. Широко видно поље омогућава оператеру да види унутрашњост машине без да се сагиње на доле или на страну.

Слика 23. Управљачка јединица
На слици 23 је приказана управљачка јединица струга NL серије MAPPS IV. Високе перформансе оперативни систем који тежи једноставној употреби и комбинује најбоље хардверe у индустрији са напредним системима апликација.

Основне карактеристике управлачке јединице су:
· већа оперативност захваљујући надоградњи хардверa
· нове функције за лакше подешавање и одржавање
· у случају невоље сервис га решава лако помоћу даљинског одржавања DMG MORI’s
На управљацкој јединици тастери који се више пута користе одрађени су у виду точкића. Ако дође до неке грешке оператера за време обраде процес се може зауставити са сигурносном склопком. Управљачка јединица има радијус подешавања кретаања од 90° како бих побољшала видљивост оператера истовремено на премет обраде и управљачку јединицу.
6.2 Одрађен предмет обраде у Catia V5 програму

На слици 24 је приказана цртеж доњег алата за закивање експрес инокс посуђа.

Слика 24. Цртеж предмета обраде
Приказ скице и радног предмета одрађеног  у Catia V5 програму.
[image: image33.jpg]J_aase,
30 =
>|.20g|<J-
e —
R 70
i g
v
v
D 299
¥
D 280 D 23848 D 21508
H by s 0202
1 365 =





Слика 25. Скица радног предмета

Слика 26. Модел радног предмета
На слици 27 је приказана уздужна груба обрада радног предмета, десним стругарским ножем из два пролаза.

Слика 27. Уздужна груба обрада
На слици 28 је приказана уздужна обрада радног предмета, десним стругарским ножем.

Слика 28. Обрада контуре
На слици 29 је приказан одрађен контура радног предмета после уздужне обраде и време израде предмета обраде.

Слика 29. Предмет обраде
На слици 30 је приказано обарање конусних ивица и радијус заобљења ивица.

Слике 30. Одрађен конус и радијус
7. Закључак

Технологија CNC машина, у данашњој индустрији, има широку примену. Могло би се рећи да се CNC машине данас користе у свим производним делатностима. Од „HOBBY“ машина па до захтевних обрадних центара, CNC технологија је постала стандардна и незаменљива због своје поузданости и прецизности. 

Најчешће области примене CNC машине: обрада дрвета, обрада метала, обрада пластике, гравирање, израда алата, моделирање, хоби, наставна средства ...

Технологија се све више развија. CNC машине, иначе, представњају светску будућност и нешто што ће човеку олакшати сам живот и рад.

Програм израде дела на CNC машини алатки представља запис наредби које она треба да изведе да би се добио радни предмет дефинисане геометрије. Програм у одговарајућем облику садржи  све неопходне положаје покретних елемената машине попут наредби укључивања (искључивања), средстава за хлађење и подмазивање, нередби промене смера обртања главног вретена са прецизно дефинисаним бројем обртаја, наредби промене алата, заустављање програма, програмске паузе и сл.

